2009. gada Vecpiebalgas novada domes vēlēšanas
2009. gada Vecpiebalgas novada domes vēlēšanas notika 6. jūnijā 2009. gada Latvijas pašvaldību vēlēšanās . Vēlēšanās Vecpiebalgas novada domē tika ievēlēti 13 deputāti. Vēlēšanās piedalījās 5 kandidātu saraksti, kas veidoti no 78 kandidātiem. Vecpiebalgas novads tika izveidots administratīvi teritoriālās reformas rezultātā, tādēļ šī novada domes vēlēšanas notika pirmoreiz. Vecpiebalgas novadā vēlēšanas notika 5 iecirkņos. Vēlēšanās visvairāk balsu ieguva saraksts "Novada attīstībai" (48,51%), bet novada domē iekļuva arī pārējie 4 kandidātu saraksti. Vecpiebalgas novada domes vēlēšanās piedalījās 2 130 vēlētāji jeb 56,95% no balsstiesīgajiem. No vēlēšanu aploksnēm derīga bija 2 121, bet savu balsi par kādu no sarakstiem atdeva 2 089 vēlētāji.